open-index/open-wikipedia-markdown huggingface dataset:
ארמיליו אלקלדה דל ריו

[שמאל|ממוזער|250px|[מערת אל קסטיו, 23 ביולי 1909, אנרי בריי (בגלימת כומר), אוברמאייר (ברקע), אלקלדה דל ריו (מרכז עם כובע ביד) ואלבר הראשון, נסיך מונקו (יושב מימין).]]
**ארמיליו אלקלדה דל ריו** (בספרדית: **Hermilio Alcalde del Río**; נולד ב-1866 ב, פלנסיה – מת ב-1947 בטורלבגה, קנטבריה), היה ארכאולוג ספרדי, שהיה אחראי על ניהול בית הספר לאומנויות ומלאכות בטורלבגה כמעט 50 שנה. הוא היה ראש עיריית טורלבגה בין 1920 ל-1922.

## ביוגרפיה
ארמיליו אלקלדה דל ריו נולד בעיירה וייאמדיאנה שבמחוז פלנסיה שבקהילה אוטונומית קסטיליה ולאון בצפון ספרד, ועבר זמן קצר אחר כך לטורלבגה בלוויית אמו האלמנה. הוא החל את פעילותו הארכאולוגית בשנת 1902 כאשר ליווה את הגאולוג הספרדי  למערת אלטאמירה. בשנת 1903 הוא החל באיתור מספר גדול של מערות בקהילה האוטונומית של קנטבריה שבהן התגלו יצירות של אמנות סלע, בהן מערת אורנוס דה לה פניה, מערת קובלנס, , מערת סנטיאן, ,  והתחריטים של מערת אל פנדו.

הוא עבד גם במזרח אסטוריאס שם איתר את קבוצות הציורים והתחריטים של מערת פינדאל, מערת מסקולוס השנייה (Cueva de Mazaculos II), מערת אל קינטנל (Cueva de El Quintanal), מערת לה לוחה (Cueva de La Loja) או החפירות בטירת פניה מניל (Castillo de Peña Manil). יחד עם הארכאולוגים הגרמנים  ופאול ורנר (Paul Werner), הוא גילה את החלק המערבי של מערת לה פסייגה (גלריה C) בשנת 1911. היקף המידע שנמסר במחקרו של אלקלדה דל ריו הוא עצום, אך בנוסף לכל אלה הוא פרסם בשנת 1906 את הספר "הציורים והתחריטים של המערות הפרהיסטוריות במחוז סנטנדר: מערת אלטאמירה, מערת קובלנס, מערת אורנוס דה לה פניה, מערת אל קסטיו ( Las pinturas y grabados de las cavernas prehistóricas de la provincia de Santander: cueva de Altamira, cueva de Covalanas, cueva de Hornos de la Peña, cueva de El Castillo), ובהמשך שיתף פעולה בפרסומים אחרים כמו הספר בצרפתית "המערות של אזור קנטבריה (ספרד)" (Les cavernes de la région cantabrique (Espagne)) בשנת 1911 עם אנרי בריי ולורנסו סיירה (Lorenzo Sierra). יצירה אחרונה זו היא עד היום ספר חובה על אמנות סלע פלאוליתית באזור קנטבריה.

אלקלדה דל ריו חפר באתרים פלאוליתיים כמו , מערת אורנוס דה לה פניה ומערת אל קסטיו, חפירות שמומנו על ידי אלבר הראשון, נסיך מונקו, ו"המכון לפלאונטולגיה אנושית" (Institut de Paléontologie Humaine) שאותו הקים אלבר הראשון בפריז.

אלקלדה דל ריו השתתף בהקמת משלחת של "החברה המלכותית הספרדית להיסטוריה של הטבע" (Real Sociedad Española de Historia Natural) בסנטנדר יחד עם לורנסו סיירה וחסוס קרבאיו (Jesús Carballo).

עקב פרוץ מלחמת העולם הראשונה נטש אלקלדה דל ריו את הפעילות הארכאולוגית. עם הפסקת הפעילות הארכאולוגית של אלקלדה דל ריו והפסקת הפעילות של עבודת המכון לפלאונטולגיה אנושית, המחקר הפרהיסטורי בקנטבריה היה משותק כמעט עד לשנות החמישים של המאה ה-20.

ב-2016 יצא לאור שוב ספרו מ-1906 "הציורים והתחריטים של המערות הפרהיסטוריות במחוז סנטאנדר: מערת אלאטמירה, מערת קובלנס, מערת אורנוס דה לה פינה, מערת אל קסטיו", מהדורת הנצחה לרגל חגיגות היום החמישי לספרות קנטבריה בטורלבגה ב-19 בפברואר 2016, חגו של סנט ביטו דה ליבנה, קדוש פטרון של הסופרים מקנטבריה.

ב-2017 יצא לאור בטורלבגה הספר "ארמיליו אלקלדה דל ריו (1866–1947)" לרגל יום השנה ה-150 להולדתו. ספר מחווה של אסופה של 15 מאמרים שפרסמה אגודת הסופרים של קנטבריה שבכתיבתם לקחו חלק שמונה עשרה סופרים.

## קישורים חיצוניים

קטגוריה:ארכאולוגים
קטגוריה:ספרדים
קטגוריה:ראשי עיריות בספרד
קטגוריה:ספרדים שנולדו ב-1866
קטגוריה:נפטרים ב-1947
גני הצדיקים

**גני הצדיקים** (בערבית: **رياض الصالحين**, תעתיק: **ריאצ' א-צאלִחין**) הוא אוסף של חדית', אשר אוגד וחובר על ידי האימאם אבו זכּריא יחיא בן שרף אל-נוואווי.

הספר מכיל 1,896 חדית'ים, המחולקים ל-344 פרקים. לחלק מהפרקים מצורפים גם פסוקים מהקוראן.

## ראו גם
* צחיח אל-בוח'ארי
* צחיח מוסלם

## הערות שוליים

קטגוריה:חדית'
ג'ים דיין

**ג'ים דיין** (באנגלית: **Jim Dine**; נולד ב-16 ביוני 1935) הוא צייר ואמן הדפס אמריקאי.

## ביוגרפיה

ג'ים דיין נולד בסינסינטי, אוהיו. לאחר סיום לימודיו התיכוניים החל ללמוד באוניברסיטת סינסינטי. בשנת 1953 החל ללמוד אמנות באקדמיה לאמנות בסינסינטי. (Art Academy of Cincinnati), ובשנת 1957 סיים תואר ראשון.

דיין פעל בסדנאות הדפס בישראל. בשנת 1979 יצר במרכז ברסטון לגרפיקה מספר הדפסי אבן. בשנת 2000 ערך סדנה בתחריט לקבוצה של אמנים ישראלים במרכז גוטסמן לתחריט. בשנת 2001 שב לישראל ויצר תחריטים במרכז גוטסמן ובסדנת ההדפס ירושלים.

## קישורים חיצוניים

* 
* 

קטגוריה:אמריקאים ילידי אוהיו
קטגוריה:סינסינטי: אישים
קטגוריה:בוגרי אוניברסיטת סינסינטי
קטגוריה:ציירים אמריקאים
קטגוריה:אמני הדפס אמריקאים
קטגוריה:אמני פופ ארט
קטגוריה:אמריקאים שנולדו ב-1935
ג'ים צ'ונס

**ג'יימס בארנט "ג'ים" צ'ונס** (באנגלית: **James Bernett "Jim" Chones**; נולד ב-30 בנובמבר 1949) הוא כדורסלן עבר אמריקאי, אשר שיחק בליגות ה-ABA וה-NBA בין השנים 1972–1982. בעונת  זכה באליפות ה-NBA כשחקן לוס אנג'לס לייקרס, ולאורך 10 עונותיו בשתי הליגות העמיד ממוצעים כוללים של 12.5 נקודות, 8.2 ריבאונדים ו-1.6 אסיסטים למשחק.

## קריירת מכללות
צ'ונס נולד וגדל בעיר רסין שבוויסקונסין, ובשנת 1969 החל ללמוד באוניברסיטת מרקט אשר במילווקי הסמוכה. בעונתו הראשונה בקבוצת הכדורסל של האוניברסיטה, 1970/1971, קלע 17.9 נקודות ואסף 11.5 ריבאונדים בממוצע למשחק, והוביל את ה"גולדן איגלס" לשלב שמינית גמר טורניר אליפות המכללות (NCAA Sweet Sixteen), תחת המאמן חבר היכל התהילה של הכדורסל אל מקגווייר. לקראת סיום עונתו השנייה, במהלכה רשם ממוצעים של 20.6 נקודות ו-11.9 ריבאונדים למשחק, קיבל הצעת חוזה מקבוצת ליגת ה-ABA ניו יורק נטס, ועזב את מרקט בעת שעמדה על מאזן ניצחונות מושלם 21–0. בכך, היה השחקן השני בתולדות ליגת המכללות אשר עוזב לליגה מקצועית לפני סיום לימודיו האקדמיים. על אף שעזב את קבוצתו לפני תום העונה, נבחר צ'ונס לחמישיית העונה של ליגת המכללות (First-team All-American).

## קריירת משחק מקצועית
בקיץ 1973 אכן הצטרף צ'ונס לנטס, על אף שנבחר על ידי לוס אנג'לס לייקרס בבחירה ה-31 של דראפט ה-NBA 1973. לאחר עונה אחת בניו יורק עבר לשחק בקבוצת קרוליינה קוגרס, אף היא מה-ABA; בשתי עונותיו בליגה העמיד ממוצעים כוללים של 13.1 נקודות ו-7.5 ריבאונדים למשחק.

לקראת עונת  עבר לשחק בקליבלנד קאבלירס מה-NBA, אשר רכשה את הזכויות עליו. ב-5 עונותיו עם הקאבלירס היה אחד השחקנים הבולטים של הקבוצה, לצדם של בינגו סמית', אוסטין קאר וקמפי ראסל, ותרם 14.3 נקודות ו-9.5 ריבאונדים בממוצע למשחק. בעונת  העפילה קליבלנד לגמר האזור המזרחי, לראשונה בתולדותיה, בטרם הודחה על ידי האלופה שבדרך – בוסטון סלטיקס.

באוקטובר 1979 הועבר בטרייד ללייקרס, תמורת דייב רוביש ובחירת דראפט עתידית. בפלייאוף  גברה הקבוצה על פיניקס סאנס (4–1), סיאטל סופרסוניקס (4–1) ופילדלפיה 76' (4–2), בדרך לזכייתה השביעית באליפות ה-NBA. לאורך הפלייאוף שימש כ"שחקן השישי" של הקבוצה, ובמשחק השישי והאחרון של משחק הגמר פתח בחמישייה הפותחת במקומו של כרים עבדול-ג'באר הפצוע, וסייע לקבוצתו לנצח בתוצאה 123–107, עם 11 נקודות, 10 ריבאונדים, 3 אסיסטים ו-3 חטיפות.

ביולי 1981 הועבר לצד בראד הולנד ושתי בחירות דראפט עתידיות לוושינגטון בולטס, בתמורה למיץ' קופצ'אק. בסיום עונת  עזב צ'ונס את הקבוצה ופרש ממשחק, בגיל 32.

## קישורים חיצוניים

## הערות שוליים

קטגוריה:אמריקאים ילידי ויסקונסין
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:ויסקונסין: כדורסלנים
קטגוריה:כדורסלני אוניברסיטת מרקט
קטגוריה:בחירות דראפט של לוס אנג'לס לייקרס
קטגוריה:כדורסלני ליגת ה-ABA
קטגוריה:כדורסלני ניו יורק נטס
קטגוריה:כדורסלני קליבלנד קאבלירס
קטגוריה:כדורסלני לוס אנג'לס לייקרס
קטגוריה:כדורסלני וושינגטון בולטס
קטגוריה:פרשני כדורסל אמריקאים
קטגוריה:אמריקאים שנולדו ב-1949
ידידנו המשותף (מיני-סדרה, 1958)

**ידידנו המשותף** (באנגלית: **Our Mutual Friend**) היא מיני-סדרה בריטית משנת 1958, עיבוד לרומן באותו שם מאת צ'ארלס דיקנס שיצא לאור ב-1865. הסדרה הופקה על ידי ה-BBC, והיא שודרה ב-12 פרקים. בניגוד לרוב סדרות הטלוויזיה של ה-BBC משנות ה-50 של המאה ה-20 סדרה זו נשמרה בשלמותה.

## צוות השחקנים

## קישורים חיצוניים

## הערות שוליים

קטגוריה:סרטים לפי ספרי צ'ארלס דיקנס
קטגוריה:מיני-סדרות טלוויזיה
קטגוריה:BBC: תוכניות וסדרות
קטגוריה:סדרות טלוויזיה בריטיות שעלו לשידור בשנות ה-1950
Disco (אלבום)

***Disco*** (בעברית: "**[[דיסקו]]**") הוא אלבום האולפן ה-15 של הזמרת-יוצרת האוסטרלית קיילי מינוג. האלבום יצא לאור ב-6 בנובמבר 2020 על ידי חברות התקליטים BMG רייטס מנג'מנט ו-Darenot. מתוך האלבום יצאו ארבעה סינגלים.

## רקע והפקה
מינוג הוציאה את אלבום האולפן הארבעה-עשר שלה, *[[Golden (אלבום של קיילי מינוג)|Golden]]*, באפריל 2018. האלבום הכיל בתוכו את סגנונות הקאנטרי-פופ והדאנס-פופ, ונחל הצלחה מסחרית, בכך שלראשונה נחתה הגיע מינוג למקומות הראשונים במדינות כמו בבריטניה ואוסטרליה. לאחר מכן, האלבום קיבל את מעמד הזהב מאיגוד תעשיית ההקלטות הבריטי. לאחר מכן, הוציאה מינוג את אלבום הלהיטים הרביעי שלה, *[[Step Back in Time: The Definitive Collection]]* ביוני 2019, שהגיע היישר אל המקום הראשון גם בבריטניה ובאוסטרליה בעקבות הופעתה בפסטיבל גלסטונברי. היא הצהירה שהיא רוצה ליצור "אלבום פופ-דיסקו" ולחזור להקליט חומר חדש לאחר ההופעה. העבודה עצמה על האלבום נמשכה גם במהלך מגפת הקורונה בשנת 2020, כאשר מינוג השתמשה באולפן ביתי להקלטה בזמן שהייתה בהסגר.

ב-21 ביולי 2020, הכריזה מינוג על צאת אלבום חדש שיקרא *Disco*, וחשפה את עטיפתו והסינגל הראשון מתוכו, "Say Something", שיצא לאור ב-23 ביולי.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי קיילי מינוג
קטגוריה:אלבומים שהוקלטו באולפן ביתי
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי חברת ברטלסמן מיוזיק גרופ
יאיא מלג'ה

**מלג'ה ג'ג'אן אומניבס** (בצרפתית: **Meledje Djedjan Omnibes**; נולד ב-25 בספטמבר 1987) הוא כדורגלן מחוף השנהב, המשחק בעמדת הקשר ביאמוסוקרו.

## קריירה
מלדג'ה התחיל את הקריירה שלו במחלקת הנוער של אקדמית אספירה. בינואר , חתם בספטמברי סופיה מהליגה השלישית בבולגריה.

ביולי , מלדג'ה נבחן בבוטב פלובדיב מליגת העל הבולגרית, בה חתם לאחר שהרשים את אנשי המועדון. ב-6 באוגוסט 2016, מלד'גה ערך את הופעת הבכורה שלו בקבוצה במשחק הליגה נגד לודוגורץ ראזגרד. ב-17 בנובמבר 2016, האריך את חוזהו בקבוצה עד .

ב-21 בינואר 2018, מלדג'ה חזר לספטמברי סופיה, כאשר רכשה 40% מכרטיס השחקן.

ב-21 ביולי 2020, מלדג'ה חתם בהפועל חדרה מליגת העל.

ב-11 בפברואר 2021, מלדג'ה חתם בהפועל פתח תקווה מהליגה הלאומית.

בספטמבר , חתם במולודיה וג'דה מליגת העל המרוקאית.

## תארים
; בוטב פלובדיב
*הגביע הבולגרי: 
*הסופר קאפ הבולגרי: 

## קישורים חיצוניים

## הערות שוליים

קטגוריה:כדורגלנים מחוף השנהב
קטגוריה:קשרי כדורגל מחוף השנהב
קטגוריה:כדורגלני בוטב פלובדיב
קטגוריה:כדורגלני ברואה סטארה זאגורה
קטגוריה:כדורגלני הפועל חדרה
קטגוריה:כדורגלני הפועל פתח תקווה
קטגוריה:כדורגלנים זרים בישראל
קטגוריה:ספורטאים זרים בבולגריה
קטגוריה:ספורטאים איבוארים בישראל
קטגוריה:ספורטאים זרים במרוקו
קטגוריה:איבוארים שנולדו ב-1997
ג'ון יוז (תעשיין)

**ג'ון ג'יימס יוז** (באנגלית: **John James Hughes**; 1814 – 17 ביוני 1889, פטרבורג) היה תעשיין בריטי ממוצא וולשי, ידוע כמייסד העיר דונצק.

## ביוגרפיה
יוז היה בנו של מהנדס שעמד בראש אחד ממפעלי המתכת בעיר מרת'ר טידוויל. בצעירותו עבד תחת אביו, תחילה כעוזר. בגיל 28 רכש מספנה ובגיל 36 רכש בית יציקה בניופורט.

בסוף שנות ה-50 של המאה ה-19 הוא נכנס כמהנדס במפעל המתכות של מילווסק בבריטניה ובשנת 1860 הפך למנהלה. בשנת 1864 תכנן עגלה לתותחים כבדים: כלי ארטילרי זה שימש את כוחות הצי של מספר מדינות אירופאיות. יוז פיתח ורשם פטנט גם על הטכנולוגיה לייצור שריון לציפוי אוניות וביצורן.

בשנת 1869 קנה ג'ון ג'יימס יוז אדמות מהנסיך הרוסי סרגיי קוצ'וביי בפרובינציית יקטרינוסלב, על גדות נהר קלמיוס, שם החל בבניית מפעל מתכות עם יישוב פועלים סמוך לכפר אלכסנדרובקה. לצורך פיתוח הפחם שנכרה ייסד את "חברת נובורוסייסק לייצור פחם, ברזל ומסילות ברזל". יציקת הברזל הראשונה הותכה בשנת 1872. המפעל פעל במחזור מתכת מלא ובו לראשונה באימפריה הרוסית פעלו 8 תנורי קוק. המפעל שנוסד על ידי יוז הפך לאחד המרכזים התעשייתיים החשובים ביותר של האימפריה הרוסית, לימים ברית המועצות, ומאז 1991, היה למרכז תעשייתי חשוב באוקראינה.

יוז מת ב-16 ביוני 1889 במלון אנגלטר בפטרבורג ונקבר בלונדון, בבית הקברות במערב נורווד.

## הנצחה
* 2001 - בדונצק, ברחוב ארטיום, נחנכה אנדרטה לזכרו של ג'ון יוז, תעשיין ומייסד יוזובקה.
* 2010 - האגודה למחקרי אסון פסולת קראה לאחת מהמטמנות של דונייצק על שם ג'ון יוז.
* 1891 - בית משפחת יוז, הוקם כאחוזה בסגנון נאו-רנסאנס והיא אנדרטה ארכיטקטונית לא מוכרת מהמאה ה-19.

## לקריאה נוספת

* Карабасов Ю. С., Черноусов П. И., Коротченко Н. А., Голубев О. В. Металлургия и время: Энциклопедия. — М.: Издательский Дом МИСиС, 2014. — Т. 6. Металлургия и социум. Взаимное влияние и развитие. — 224 с. — 1000 экз. — .
* 


## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אישים הקבורים בלונדון
קטגוריה:תעשיינים
קטגוריה:מייסדי יישובים
קטגוריה:דונצק
קטגוריה:בריטים שנולדו ב-1814
קטגוריה:בריטים שנפטרו ב-1889
ויליאם ראסל (1965)

**ויליאם אנתוני באוטר ראסל** (באנגלית: **William Anthony Bowater Russell**; נולד ב-15 באפריל 1965) הוא בעל הון בריטי, אשר כיהן כלורד ראש העיר ה-692 של הסיטי של לונדון החל מ-9 בנובמבר 2019 עד ל-13 בנובמבר 2021.

## ראשית חייו
למד באיטון קולג' ואוניברסיטת דורהם. בתחילת דרכו עבד ראסל בתחום הפיננסים בתאגיד "בוסטון הראשון" (The First Boston). לאחר מכן הצטרף למריל לינץ בשבילם עבר בהונג קונג, ניו יורק ולונדון לפני שפרש בשנת 2006. ראסל מכהן החל מ-9 בנובמבר 2019 כלורד ראש העיר של הסיטי של לונדון.

## חייו האישיים
בשנת 1989, נשא ראסל לאישה את הילרי צ'אפלין ולזוג ארבעה ילדים.

קטגוריה:הלורד ראש העיר של לונדון
קטגוריה:אבירים בריטים
קטגוריה:בוגרי אוניברסיטת דרהאם
קטגוריה:בוגרי איטון קולג'
קטגוריה:בריטים שנולדו ב-1965
פנחס יואלי

**פנחס יואלי** (1 ביולי 1920 – 4 באפריל 2011) היה קרטוגרף ישראלי, פרופסור וראש המחלקה לגאודזיה בטכניון ובאוניברסיטת תל אביב, ראש "שירות מפות וצילומים" (שמו"צ) באגף המודיעין וסגן מנהל מחלקת המדידות.

## קורות חיים
נולד בשם גינטר אַפְּטֵקְמַן בביירוית שבגרמניה. ב-1936 עלה במסגרת עליית הנוער, התגורר ב"קבוצת רודגס".

ב-1938 הצטרף למחלקת פלוגות השדה של ההגנה בתל מונד. עבר קורס מדריכי טופוגרפיה תחת הדרכתו של הלל בירגר ובפיקודו של משה בר-תקווה. לאחר מכן ריכז את נושא הטופוגרפיה במחוז ההגנה בחדרה. בתחילת שנות הארבעים מונה למדריך הראשי בתחום הטופוגרפיה במחלקת ההדרכה של הארגון כולו. הוא היה חבר בצוות "תיקי הכפרים", במסגרתו מופו כפרים ערביים ונבנה על כל אחד תיק מידע. לצורך כך נוצלו קורסים של סיירי הפלמ"ח וצילומי אוויר שבוצעו על ידי מחלקת הטיס במטוסים של חברת אווירון. כמו כן הוקמה מעבדת צילום בה פעל יחד עם בני הזוג גליליה וגרשון פלוטקין. פעילות נוספת הייתה הדפסת מפות, ופריצה לתחנת משטרת המנדט במגרש הרוסים לצורך העתקת תוכניות הבנייה של מצודות טגארט.

ב-1947 יזם את הקמת שירות מפות וצילומים, ועם הקמת צה"ל שימש בראש השירות באגף המודיעין בדרגת סגן-אלוף. השירות סיפק לצה"ל מפות מסוגים שונים בקנה-מידה 1:100,000 ו-1:20,000 תוך התבססות על מפות שנלקחו מהבריטים בפריצה למחלקת המדידות המנדטורית. השירות סיפק לצה"ל מפות לקראת מבצע עובדה לכיבוש דרום הנגב והערבה.

לאחר מלחמת העצמאות אוחד השירות עם מחלקת המדידות הממשלתית ויואלי מונה כאיש צבא לסגנו של ראש המחלקה יוסף אלסטר.

ב-1952 יצא ללימודים במכון הטכנולוגי של ציריך בו לימד פרופסור אדוארד אימהוף  שנחשב לסמכות מקצועית מובילה בתחום הקרטוגרפיה. עם סיום לימודיו ב-1956 שב לישראל, השתחרר מצה"ל לבקשת נשיא הטכניון יעקב דורי והחל ללמד במוסד, בו התקדם ניהל את המחלקה לגאודזיה וקיבל דרגת פרופסור. הוא היה חלוץ בתחום הקרטוגרפיה הממוחשבת וייסד את התחום בישראל.

ב-1967 קיבל את פרס איל"א, על עבודתו "הצללה אנליטית של מפות".

ב-1972 הקים את המחלקה לגאודזיה וקרטוגרפיה באוניברסיטת תל אביב במסגרת החוג לגאוגרפיה. הוא לימד באוניברסיטה עד 1995.

יואלי נפטר באפריל 2011, הוא נקבר בבית העלמין האזרחי בחורשים.

יואלי היה נשוי ליהודית עמה חלק את בנם דני, ובשנית לפסלת אגי יואלי עמה חלק את בנם רפי.

## קישורים חיצוניים
* ריאיון עם פרופ' פנחס יואלי, אתר המרכז למיפוי ישראל
* 

## הערות שוליים

קטגוריה:קרטוגרפים ביישוב
קטגוריה:קרטוגרפים ישראלים
קטגוריה:לוחמי ההגנה
קטגוריה:עולים בעליית הנוער
קטגוריה:חיילי אגף המודיעין
קטגוריה:סגני-אלופים בצה"ל
קטגוריה:בוגרי המכון הטכנולוגי של ציריך
קטגוריה:סגל אוניברסיטת תל אביב: גאוגרפיה וסביבת האדם
קטגוריה:סגל הטכניון: הנדסה אזרחית וסביבתית
קטגוריה:ישראלים ילידי גרמניה
קטגוריה:אנשי העלייה החמישית
קטגוריה:זוכי פרס איל"א
קטגוריה:אישים הקבורים בחורשים
קטגוריה:ישראלים שנולדו ב-1920
קטגוריה:ישראלים שנפטרו ב-2011
הר סנדרסון (אנטארקטיקה)

**הר סנדרסון** (באנגלית: **Mount Sanderson**) הוא הר בדרום הרי רואן, שבחלקו הצפוני של האי אלכסנדר, שבאנטארקטיקה.

גובהו של ההר 2,300 מטרים מעל פני הים; ההר מתנשא לגובה של 1,200 מטרים מעל סביבתו.

ההר נמצא 22.5 קילומטרים ממזרח לפסגת בריז שבהרי האבר.

## היסטוריה
### גילוי ומיפוי ההר

ההר נסקר לראשונה על ידי הסקר האנטארקטי הבריטי בעונת המחקר (הקיץ האנטארקטי) 1975–1976.

### מקור השם

שמו של ההר ניתן לו בשנת 1980 על ידי הוועדה המייעצת לשמות אנטארקטיים של בריטניה.

ההר נקרא על שמו של טימותי ג'ון אוליבר סנדרסון (Timothy John Oliver Sanderson), חוקר קרחונים, שהיה חבר בסקר האנטארקטי הבריטי בין השנים 1975–1978, וחקר את מדף הקרח ג'ורג' השישי.

## קישורים חיצוניים
* הר סנדרסון באתר הסקר הגאולוגי של ארצות הברית
* הר סנדרסון באתר הגאזט האנטארקטי של ממשלת אוסטרליה
* הר סנדרסון באתר הגאזט האנטארקטי המשווה SCAR של ממשלת אוסטרליה
* הר סנדרסון באתר peakbagger
* תרשים הנוף הנשקף מהר סנדרסון באתר peakfinder

## הערות שוליים

סנדרסון
שלוש דקות של נצח

**שלוש דקות של נצח** הוא ספר מאת אלון אמיר, שנכתב בשנת 2017. הספר מהווה יומן מסע אל מה שנראה כעולם של זוהר, אך מתברר שמאחורי הקלעים התדמית והקלישאות הרווחות בקרב הציבור הרחב, חברי משלחת ישראל לאירוויזיון, מוצאים עצמם במצבים מסכני חיים.

הספר חושף את אחורי הקלעים של האירוויזיון – אירוע המוזיקה הגדול בעולם. הוא מציץ אל הפוליטיקה הפנימית שמתרחשת בישראל בכל הקשור לתחרות, לפוליטיקה העולמית, לשחיתויות, לרומנים ולמה שקורה בחדרי חדרים. זוהי הפעם הראשונה בעולם שספר כזה נכתב מתוך חוויות אישיות של משתתף פעיל בתחרות.

הספר מסופר מנקודת מבטו של אלון אמיר, אשר לקח חלק במספר רב של תחרויות אירוויזיון, הוא שימש מספר פעמים כדובר המשלחת הישראלית, הסלובקית והבלארוסית. כמו כן, שימש כשופט בינלאומי פעמים רבות בקדמי אירוויזיון במספר מדינות באירופה. לספר יצא גם ספר המשך ב-2022 בשם "זה מה יש".

## תקציר
ינאי טננבאום, איש יחסי ציבור ומי ששימש בעבר כמה פעמים כדובר המשלחת הישראלית לאירוויזיון, מתבקש לקחת חלק בתחרות שתתקיים בבאקו, אזרבייג'ן, מדינה מוסלמית עם גבול פתוח לאיראן. במסגרת העבודה על התחרות עם הזמרת ירדן עוז, השניים עוברים מסע ארוך ומפותל, הכולל פוליטיקות פנים מערכתיות בישראל, וחווים על בשרם מה המשמעות של להיות ישראלים המייצגים את מדינתם מול אירופה. המשתתפים במשלחת מאפשרים לעצמם להישאב אל תוך רומנים, לשתות את עצמם לדעת ותוך כדי מצליחים, בדרכם הייחודית והוולגארית, להקסים את הסובבים אותם.

## המלצות
מספר אמנים וכוכבי אירוויזיון כתבו המלצות על הספר, בין היתר ניתן למצוא את מירה עווד, דנה אינטרנשיונל, מורן מזור, אחינועם ניני, שירי הדר (איזבו), אן-מארי דוד, משה דץ, אילנית, אורנה דץ, סאניה ווצ'יץ', שריל בייקר ועוד.

## הספר בעולם
לספר מהדורה באנגלית שתורגם על ידי המתרגמת שרון זינגר בשם Three Minutes of Eternity. במרץ 2021, לקראת אירוויזיון 2021, יצא הספר לאור גם בשפה ההולנדית.

## קישורים חיצוניים
* 
* 
* 

## הערות שוליים

קטגוריה:ספרי 2017
קטגוריה:אירוויזיון
אלחנדרו סקופלי

**אלחנדרו סקופלי** (בספרדית: **Alejandro Scopelli**; 12 במאי 1908 – 23 באוקטובר 1987) היה כדורגלן ומאמן איטלקי-ארגנטינאי, ששיחק בעמדת החלוץ.

## קריירה

סקופלי נולד ב-12 במאי 1908 בלה פלאטה שבארגנטינה. קבוצתו הראשונה הייתה אסטודיאנטס דה לה פלאטה שמעיר הולדתו, בה היה חלק מהקבוצה האגדית של לוס פרופסורס. ב-1933 עבר לאיטליה שם שיחק בקבוצות אינטר מילאנו ורומא בשנים שלאחר מכן. סקופלי היה לאחד מהשחקנים הארגנטינאים הראשונים ששיחקו באירופה. בזמן שהייתו באיטליה שיחק את משחקו היחיד עבור הנבחרת האיטלקית.

ב-1936 חזר לארגנטינה לשחק בראסינג קלוב בה לא לקח חלק במשחק ושנה אחר כך שב לאירופה והפעם לכוכב האדום (צרפת) וראסינג פריז בזמן שפרצה מלחמת העולם השנייה. בעקבות כך עבר סקופלי לבלננסש שמפורטוגל שלא הייתה לה מעורבות במלחמה. ב-1941 חזר לדרום אמריקה שם סיים את הקריירה במדי אוניברסידד דה צ'ילה.

במדי נבחרת ארגנטינה השתתף במשחק חצי גמר מונדיאל 1930 נגד ארצות הברית בו גם כבש. במשחק הגמר אורוגוואי ניצחה את ארגנטינה 4–2. בשנתו האחרונה בנבחרת זכה עימה בקופה אמריקה 1937 בו כבש שני שערים במשחק נגד פרגוואי.

## קישורים חיצוניים

קטגוריה:חלוצי כדורגל איטלקים
קטגוריה:כדורגלנים איטלקים
קטגוריה:חלוצי כדורגל ארגנטינאים
קטגוריה:כדורגלני נבחרת איטליה
קטגוריה:כדורגלני רד סטאר
קטגוריה:כדורגלני ראסינג קלוב
קטגוריה:כדורגלני רומא
קטגוריה:כדורגלני אסטודיאנטס לה פלאטה
קטגוריה:כדורגלני בלננסש
קטגוריה:כדורגלני אוניברסידד דה צ'ילה
קטגוריה:כדורגלני נבחרת ארגנטינה
קטגוריה:מאמני כדורגל ארגנטינאים
קטגוריה:מאמני כדורגל איטלקים
קטגוריה:מאמני ולנסיה
קטגוריה:מאמני אספניול
קטגוריה:מאמני גרנדה
קטגוריה:מאמני סלטה ויגו
קטגוריה:מאמני קלוב אמריקה
קטגוריה:מאמני בלננסש
קטגוריה:מאמני דפורטיבו לה קורוניה
קטגוריה:כדורגלני מונדיאל 1930
קטגוריה:ארגנטינאים שנולדו ב-1908
קטגוריה:איטלקים שנפטרו ב-1987
יחסי יפן–קובה

ממוזער|שגרירות קובה בטוקיו
**יחסי יפן–קובה** הם היחסים הדיפלומטיים בין **[[יפן]]** לבין **[[קובה|הרפובליקה של קובה]]**. שתי המדינות כוננו יחסים דיפלומטיים רשמיים לראשונה ב-1929.

## היסטוריה
בשנת 1929, שתי המדינות כוננו יחסים דיפלומטיים לראשונה. בדומה לשאר מדינות הקריביים, בשנת 1941, קובה ניתקה את יחסיה הדיפלומטיים עם יפן בעקבות השתייכותה למדינות הציר במלחמת העולם השנייה. בשנת 1952, שתי המדינות כוננו יחסים דיפלומטיים רשמיים בפעם השנייה.

## ביקורים רמי דרג
### מיפן לקובה
* 2001 – ראש ממשלת יפן, ריוטרו האשימוטו.
* 2005 – ראש ממשלת יפן, צוטומו האטה.
* 2013 – ראש ממשלת יפן, יושירו מורי.
* 2015 – שר החוץ היפני, פומיו קישידה.
* 2016 – ראש ממשלת יפן, שינזו אבה.

### מקובה ליפן
* 2003 – נשיא קובה, פידל קסטרו.

## יחסים כלכליים
בשנת 2017, שוויו של הייצוא היפני לקובה הסתכם ב-4.72 מיליארד ין, וכלל בעיקר מכונות, רכבים וחלקי רכב. באותה השנה, שוויו של הייבוא היפני מקובה הסתכם ב-1.55 מיליארד ין, וכלל בעיקר, טבק, קפה ודגים.

## נציגויות דיפלומטיות
* יפן מיוצגת בקובה בדרג השגרירות, באמצעות שגרירות רשמית שהיא מחזיקה בהוואנה, בירת המדינה.
* קובה מיוצגת ביפן בדרג השגרירות, באמצעות שגרירות רשמית שהיא מחזיקה בטוקיו, בירת המדינה.

## קישורים חיצוניים

* יחסי יפן–קובה, באתר משרד החוץ היפני
* אתר שגרירות קובה ביפן
* אתר השגרירות היפנית בקובה

## הערות שוליים

קטגוריה:ערכים ללא קטגוריות פיזיות - יחסי חוץ
סאוואן

מחוז **סאוואן** (בצרפתית: **Savanes**) הוא אחד מחמשת המחוזות ברפובליקה הטוגולזית (טוגו) - מדינה במערב אפריקה.

## רקע
המחוז עשיר באוצרות היסטוריים ותרבותיים, כמו ציורי מערות.

בעיר הגדולה ביותר במחוז, לורה, מתגוררים כשני מיליון תושבים.

## גאוגרפיה
המחוז גובל בבורקינה פאסו מצפון, ברפובליקת בנין ממזרח, במחוז קארה מדרום וברפובליקת גאנה ממערב. עיר הבירה והעיר השלישית בגודלה של המחוז היא דאפאונג.

## דמוגרפיה
קצב גידול האוכלוסייה הוא 3.24% בשנה. כ־80% מתושבי המחוז גרים באזורים כפריים.

## ראו גם
* מחוזות טוגו

## הערות שוליים

קטגוריה:טוגו: מחוזות
בנטלי S3

**בנטלי S3** (באנגלית : **Bentley S3**, קרוי גם : **בנטלי קונטיננטל S3**) היא מכונית סלון מתוצרת יצרנית הרכב הבריטית **[[בנטלי]]** אשר יוצרה בין השנים 1965–1952 בבריטניה

## תצורות
* 4 דלתות - סלון (דגם "בנטלי S3", יוצרו 1,286 יחידות)
* 2 דלתות - קופה
* 2 דלתות - קבריולה
* דגמי "בנטלי קונטיננטל S3" - דגמי פאר בדרגת הלוקסוס הגבוהה ביותר, יוצרו 311 יחידות
### בסיס גלגלים
* בסיס גלגלים ארוך 3,225.8 מ"מ - יוצרו 32 יחידות
* בסיס גלגלים קצר 3,124.2 מ"מ - יוצרו 1,597 יחידות

## נתונים
* יוצרו 1,629 יחידות
* מנוע קדמי - אורכי. בלוק הצילינדרים והראשים יצוקים בסגסוגת אלומיניום וברזים הידראוליים מפעילים את שסתומי התקורה
* מנוע בנזין, מנוע קירור מים, סוג הנעה : הנעה אחורית
* קיבולת מכל דלק - 81.8 ליטר
* תאוצה בין 0–100 קמ"ש היא 8.9 שניות (דגם "בנטלי S3 קונטינטל", 2 דלתות)

## גלריה

קובץ:Bentley S3 on a rainy day in Mulhouse.JPG | "בנטלי S3"
קובץ:1964 Bentley S3 Standard Saloon Rear.jpg | "בנטלי S3", שנת 1964
קובץ:Bentley S3 Continental Flying Spur by HJ Mulliner – Heckansicht (1), 10. August 2011, Düsseldorf.jpg | "בנטלי קונטיננטל S3" דגם "Flying Spur"
קובץ:Bentley (5026306056).jpg | "בנטלי S3"
קובץ: 1965 Bentley S3 Continental James Young coupé 5287991562.jpg| "בנטלי S3", שנת 1965, דגם קופה, נבנה על ידי "James Young"
קובץ:Bentley 1965 S3 Continental (7188709208).jpg | "בנטלי S3" - דגם קבריולה
קובץ:Bentley S3 Continental.jpg | "בנטלי S3", קבריולה, נבנה על ידי "Mulliner Park Ward"
קובץ:MHV Bentley S3 01.JPG | "בנטלי S3" - דגם קופה
קובץ: MHV Bentley S3 02.JPG| "בנטלי S3" - דגם קופה
קובץ:1964 Bentley S3 - int.jpg | "בנטלי S3", שנת 1964 - מבט לתא הנהג ולוח מחוונים


## ראו גם
* בנטלי S1
* בנטלי S2

## קישורים חיצוניים

* 
* 
* האתר הרשמי של חברת בנטלי

## הערות שוליים

קטגוריה:מכוניות סלון
קטגוריה:מכוניות קבריולה
קטגוריה:מכוניות קופה
קטגוריה:דגמי מכוניות שהושקו ב-1962
קטגוריה:מכוניות בריטיות
S3
MotoGP עונת 2020

**עונת 2020 ב-MotoGP** היא העונה ה-72 של מרוצי אופנועי גרנד פרי. מגפת הקורונה הובילה לדחיית פתיחת העונה מחודש מרץ ליולי ולצמצום מספר המרוצים.

מארק מארקס, שזכה בתואר האליפות בארבע העונות הקודמות, נפצע במהלך מרוץ הפתיחה, שבר את ידו והחמיץ את העונה כולה. חואן מיר מקבוצת סוזוקי זכה באליפות הרוכבים, זכייה ראשונה בקריירה.

## קבוצות ורוכבים

### שינויים ברוכבים
* לאחר 12 עונות בקטגוריה הבכירה וזכייה בשלוש אליפויות, חורחה לורנסו הודיע על פרישה בסיום עונת 2019. את מקומו בקבוצת רפסול הונדה תפס אלכס מארקס, אלוף ה-Moto2 בעונה שעברה ואחיו של מארק מארקס, הרוכב הנוסף בקבוצה.
* יוהאן זרקו, עזב במהלך עונת 2019 את קבוצת KTM בה היה חתום עד לסוף עונת 2020. בראד בינדר החליף את זרקו. בינדר היה מיועד להתחרות בקבוצת הלווין רד בול KTM טק3, כמחליפו של חאפיז סהארין שחזר להתחרות ב-Moto2. איקר לקונה הוחתם במקומו של סהארין. זרקו הוחתם בקבוצת אנטיביה במקומו של קארל אברהם שעזב את האליפות אחרי שמונה עונות בקטגוריה הבכירה.
* אנדרה יאנונה הורחק ל-18 חודשים מפעילות לאחר שנמצא אשם בשימוש בחומרים ממריצים אסורים בבדיקה שנערכה לו לאחר גרנד פרי מלזיה. ברדלי סמית' החליף את יאנונה בזמן שזה המתין להחלטה בערעור שהגיש.

## לוח המרוצים
תוכנית העונה המקורית פורסמה רשמית לקראת סוף חודש ינואר 2020 וכללה 20 מרוצים. על פי התכנון העונה הייתה אמורה להיפתח ב-8 במרץ בגרנד פרי קטר. מגפת הקורונה הובילה לדחייה בפתיחת העונה ולביטולם של מרוצים. בחודש יוני הוצגה תוכנית מרוצים חדשה ומצומצמת שכללה 13 מרוצים. על מנת לאפשר מספר מרוצים גדול ככל האפשר, הוחלט על קיום של מספר מרוצים כפולים באותו המסלול, בהפרש של שבוע זה מזה.

## תוצאות ודירוג
הנקודות באליפות חולקו בהתאם למפורט בטבלה הבאה

### אליפות הרוכבים
רוכבים ששמם מופיע על רקע כחול הם רוכבים בעונתם הראשונה באליפות

## קישורים חיצוניים

## הערות שוליים

קטגוריה:עונות ב-MotoGP
קטגוריה:תחרויות ספורט מוטורי ב-2020
הוועדה המיוחדת לצדק חלוקתי ולשוויון חברתי

**הוועדה המיוחדת לצדק חלוקתי ולשוויון חברתי** היא ועדה מיוחדת, שהוקמה בכנסת העשרים על מנת לצמצם פערים בחברה הישראלית ולגרום לפיתוח הפריפריה החברתית. הוועדה הוקמה ב-27 ביולי 2016 ופעילותה הסתיימה עם סוף כהונתה של הכנסת העשרים.

בוועדה דובר בין היתר על המחסור בצוותי הרפואה באזורי הפריפריה, אפליית ספורטאים דתיים בכך שנקבעים משחקים ליום שבת, הרחבת שירותי מד"א במחוז הצפון, התנהלות מפלה וחוסר שקיפות מצד רשות מקרקעי ישראל, החוסר במתקני ספורט שמאפשרים לילדים ולנוער לשחק בימי חול ואף בחינת הפערים במתן שירותים בריאותיים בין מבוטחי קופות החולים בצפון הארץ לעומת מבטוחי קופות החולים במרכז הארץ.

מלבד אלו דובר בהרחבה גם על הבדלי תוחלת החיים בין חלקיה השונים של ישראל, היעדר מוקדים רפואיים בדרום הארץ. בוועדה התארחו בין היתר: יוסי שרעבי מנכ"ל משרד התרבות והספורט, אלי בין מנכ"ל מד"א, סיון יחיאלי ראש המועצה המקומית כפר ורדים.

## סמכויות ומטרות הוועדה
# צמצום הפערים בין תושבי המרכז לתושבי הפריפריה החברתית בתחומי הבריאות, החינוך, הרווחה והתרבות.
# עידוד רשויות מרובות מקרי רווחה מטופלים.
# חלוקה מחודשת של הדיור הציבורי שייבנה בעתיד בישראל.
# חלוקת מחודשת של קרקעות וגבולות אזורי התעשייה הנמצאים תחת הרשויות המקומיות.
# חלוקה מחודשת של תקציבי ספורט ותרבות.
# הטבות מס לאנשים שגרים ביישובי הפריפריה.
# פיזורם של מבני הציבור שייבנו ברחבי הארץ.
# ייצוג הולם של בנות ובני קבוצות תרבותיות, אתניות, מגדריות, דתיות ולאומיות במשרות ציבוריות.

## יושבי ראש הוועדה

## ראו גם
* המשרד לפיתוח הפריפריה, הנגב והגליל
* מדד פריפריאליות
* קולוניאליזם פנימי
* המשרד לשוויון חברתי

## קישורים חיצוניים
* אתר הוועדה, באתר הכנסת
* כתבה על דיון הוועדה בו נידון על מחסור בצוותי חירום רפואיים בפריפריה., באתר הכנסת, פורסם ב-1 בינואר 2018
* כתבה על דיון הוועדה בו נידון על אפליית ספורטאים בשבת, באתר הכנסת, 10 בינואר 2018

קטגוריה:ועדות הכנסת
קטגוריה:הכנסת העשרים
אידאולוגיה פוליטית

**אידאולוגיה פוליטית** היא מכלול הרעיונות הפוליטיים של אדם. בפוליטיקה המודרנית יש סוגיות רבות עליהן נחלקות דעות של אנשים, כגון הכלכלה, סוגיות חברתיות ומידת הכוח שיש לממשלה.

## סוגיות עיקריות
### כלכלה
הכלכלה בדרך כלל מחולקת לימין ושמאל, הימין מאופיין בתמיכה בקפיטליזם, ובבעלות פרטית של אמצעי הייצור, בטענה שההון ירד מהעשירים למעמד העובדים. אנשים משפיעים מאוד בימין הכלכלי הם אדם סמית' ומילטון פרידמן. דמויות שנויות במחלקות בימין הכלכלי הקיצוני הם אישים כמו איין ראנד, ומארי רות'בארד, אף על פי שאפילו אדם סמית' חשב שרעיונות כמו שלהם לא הגיוניים. בחלק מהמדינות השמאל הפוליטי מאופין בהתנגדותו ליישום מוחלט של הקפיטליזם, ובדרך כלל משלב בכלכלה בעלות ציבורית של אמצעי הייצור, בין אם זה דרך הממשלה (לניניזם) דרך ארגוני העובדים (סינדקליזם) או דרך דמוקרטיה ישירה (אנרכו קומוניזם). חלק מהתומכים בגישה זו טוענים שבדומה לדמוקרטיה ברמת המדינה, יש לתמוך גם בדמוקרטיה ביחסי העבודה. אנשים משפיעים מאוד בשמאל הכלכלי הם קרל מרקס ופרדיריך אנגלס. חלק השמאל הכלכלי הקיצוני תומכים גם באישים כמו ולדימיר לנין וצ'ה גווארה, אשר היו דמויות שנויות במחלוקת. מפני שהמצב שברוב מדינות העולם אנחנו חיים תחת מערכת קפיטליסטית, אין בדיוק מרכז כלכלי, אבל אנשים שתומכים במצב הקיים בלי לשנותו כוללים אנשים כמו רייגן ותאצ'ר, אף על פי שיש טענות רבות שהם עשו זאת עבור רווח פוליטי ופגיעה באוכלוסיות שלא תמכו בהם.

### חברה
דעות לגבי סוגיות חברתיות גם כן מתחלקים לימין ושמאל. הימין מאובחן ברצון לשמור על המצב הקיים, ולכן הוא מתנגד להפלות, מתנגד לנישואין חד מיניים, ובדרך כלל יותר שמרני, המרכז נחשב יותר ליברלי. הוא ברובו יותר תומך בזכות של אנשים לעשות כרצונם, אבל הוא לא מחבב לעשות מעבר. השמאל מאובחן כיותר פרוגרסיבי, ומאמין בפירוק המצבים שהוא חושב שאינם צודקים. למשל קיבוע בחוק את זכותם של הומואים להתחתן, לעומת ליברלים שפשוט רוצים שזה יפסיק להיות לא חוקי.

### ממשלה
דעות לגבי התערבות ממשלתית אינם מחולקים לימין ושמאל אלא למדיניים, וחירותנים. המדיניים מאמינים שזה תפקיד הממשלה לשמור על ביטחון האזרח ולוודא שהוא שומר על החוק, ובדרך כלל מאמינים במעקב אחרי אזרחים, בעוד החירותנים מאמינים שהאזרחים ישמרו על החוק, ושמעקב מוגזם אחרי אזרחים אינו מוסרי, יגרום לכולם להיכנס לכלא על טעויות פשוטות. רובם תומכים בלגליזציה.

## ראו גם
* שמאל וימין בפוליטיקה

## קישורים חיצוניים

## הערות שוליים

קטגוריה:מדע המדינה
קטגוריה:אידאולוגיות
קטגוריה:פוליטיקה
ואלבייק

**ואלבייק** (בהולנדית: **Waalwijk** ; בניב של בראבנט: **Wólluk**) היא עיר הולנדית השייכת למחוז צפון בראבנט. נכון לשנת 2019, בעיר מתגוררים כ-48,240 תושבים.

## היסטוריה
לעיר ניתנו זכויות כעיר בשנת 1303. בשנת 1815 אוחדה ואלבייק עם רחוב לנגרסטה הסמוך, שרק אז נוסף למחוז צפון בראבנט. בשנת 1922 אוחדו גם הכפרים Besoyen ו-Baardwijk לוואלבייק. בשנת 1997 נוספו לעיר גם הכפר וספיק ועיריית ספראנג-קפל.

## ספורט
לעיר קבוצת כדורגל בשם RKC ואלבייק, המשחקת בליגה הבכירה בהולנד. הקבוצה משחקת באצטדיון אצטדיון מנדמייקרס בעיר, המכיל 7,500 מקומות.

ואלבייק ידועה גם בזכות אירוע "80 van de langstraat", המתקיים בעיר ובסביבתה בכל ספטמבר, ובו כמה אלפי אנשים עושים מסלול של 80 ק"מ לאורך כל העיירות שנמצאות באזור Langstraat.

## ערים תאומות
* 
* 

## קישורים חיצוניים

* 

## הערות שוליים

קטגוריה:הולנד: ערים
קטגוריה:צפון בראבנט
הקש בעץ (סרט)

**הקש בעץ** (באנגלית: **Knock on Wood**) הוא סרט קומדיה אמריקאי משנת 1954 עם דני קיי ומאי צטרלינג  בתפקידים הראשיים.

השירים בסרט נכתבו והולחנו על ידי סילביה פיין, אשתו של קיי, כולל השיר המפורסם "All about you". 

## תקציר העלילה
ג'רי מורגן (דני קיי) הוא אמן פיתום המופיע עם בובותיו קלרנס וטרנס במועדון "תרנגול הזהב" בפריז. הוא אינו שולט בעצמו ומפליט מדי פעם דברים בפי הבובות שמרגיזים את חברתו הרקדנית, אודרי (וירג'יניה יוסטון) שעוזבת אותו. ג'רי נסער וזורק את הבובות. אמרגנו מרטי (דייוויד ברנס) מצליח לשכנע אותו לטוס לציריך לבדיקה אצל הפסיכיאטר ד"ר קרוגר (סטיבן גרי). בינתיים הוא נותן את הבובות לתיקון למר פפיצ'ק (אבנר ביברמן).

במקביל מתפתחת עלילת ריגול. תוכנית סודית ליצור נשק קטלנית נגנבת. המרגל מצליח לברוח מהמשטרה, להגיע לפפיצ'ק שהוא גם מרגל והוא מטמין את התכנית בראשם של הבובות קלרנס וטרנס. גם הנוכל הבינלאומי גודפרי לנגסטון (טורין תאצ'ר) טס בעקבות התכנית לציריך ופוגש במטוס את ג'רי. במטוס טסה גם הפסיכיאטרית ד"ר אילזה לנגסטרום ויש לה כמה היתקלויות מביכות עם ג'רי.

בציריך בודק אותו ד"ר קרוגר ומציג לפניו את עמיתתו למקצוע ד"ר לנגסטרום שמתמחה בפסיכואנליזה. היא מזריקה לו חומר היפנוטי והוא שוקע ומספר על ילדותו לשני הורים שחקני וודויל שהזניחו אותו. במסגרת הזכרונות רואים את הוריו מבצעים את השיר "הקש בעץ".

ד"ר לנגסטרום מציעה להמשיך את הטיפול בלונדון שם היא מתגוררת. לנגסטון שוכר למענם מטוס ובהמשך הטיפול מתאהבים הרופאה והפציינט. בינתיים מחפשים המרגלים ואנשי לנגסטון את התכנית בבובות וכל אחד הורג את השני. בחדרו של ג'רי נמצאות ארבע גופות והוא נרדף על ידי המשטרה והפושעים. בעיתונים הוא מוכתר בתואר "המרטש". הוא מוצא מקלט בבר אירי, בעסק למכירת מכוניות יוקרה ואחר כך במופע בלט שם הוא "משתתף" בריקוד. לבסוף הוא מסגיר עצמו לשוטרים ומשכנעם שאינו הרוצח, הפושעים נעצרים וג'רי מתחתן עם הרופאה.

## צוות השחקנים

## קישורים חיצוניים

* קדימון להקש בעץ, באתר יוטיוב
* הקש בעץ, באתר TCM
* דני קיי שר הקש בעץ, באתר יוטיוב
* דני קיי בבר אירי, באתר יוטיוב

קטגוריה:סרטי 1954
קטגוריה:סרטים אמריקאיים
קטגוריה:סרטים באנגלית
קטגוריה:סרטי קומדיה אמריקאיים
קטגוריה:סרטי פרמאונט
קטגוריה:סרטי ריגול
קטגוריה:סרטי דני קיי
קטגוריה:פסיכולוגיה בקולנוע
קונצ'רטו לפסנתר (סקריאבין)

[ממוזער|ביצוע היצירה כפי שצויר בידי [רוברט שטרל]]
** הקונצ'רטו לפסנתר של סקריאבין בפה דיאז מינור אופוס 20** הוא קונצ'רטו לפסנתר, שנכתב על ידי המלחין הרוסי אלכסנדר סקריאבין. סקריאבין השלים את הקונצ'רטו בימים ספורים בלבד בסתיו 1896, אך לא סיים את התזמור עד למאי שלאחר מכן (ורק לאחר דחיפות מתמדת על ידי מו"לו ופטרונו מיטרופן בילייב). בילייב שילם למלחין 600 רובל; הקונצ'רטו בוצע לראשונה ב-1897 ויצא לאור ב-1898.

## היסטוריה
בהיותה יצירתו הראשונה שכללה תזמורת (למעט הפנטזיה שכתב לפסנתר ותזמורת קודם לכן, אם כי זאת מעולם לא תוזמרה בידיו ונכתבה למעשה לשני פסנתרים), היצירה נשלחה לסקירה לפני צאתה אצל ניקולאי רימסקי-קורסקוב, שהיה ידוע במיוחד בזכות כישורי התיזמור שלו. רימסקי קורסקוב קטל את היצירה ובמיוחד את התזמור שלה. סקריאבין (אז בן 24) הגיב במכתב, שאותו שלח בטעות לידידו המלחין אנטולי ליאדוב. השערורייה הקטנה דעכה במהירות לאחר הופעת הבכורה.

מקובל להניח כי סקריאבין שינה מעת לעת את תפקיד הפסנתר, עד שסיים במתכונתו הנוכחית.

## תזמור
היצירה כתובה לפסנתר, ולתזמורת הכוללת שני חלילים, שני פיקולו, שני אבובים, שני קלרינטים, שני בסונים, בנוסף ארבע קרניים, שתי חצוצרות, שלושה טרומבונים, טימפאני, וכלי מיתר. התזמור אמנם מזכיר בקלילותו את זה של שופן, אך בניגוד לקונצ'רטי שלו, אצל סקריאבין התזמורת ממלאת תפקיד חשוב ומרכזי ביצירה, ולעיתים נדמה כי הפסנתר הוא חלק מהתזמורת.

## מבנה היצירה
#### Allegro- [[מפעם|אלגרו]]
הפרק הראשון בנוי בצורת סונטה עם נושא אחד. התזמור והמרקם דינאמי מאוד, ברוח הפוסט רומנטית של סוף המאה ה-19, עם שימוש רחב בכלי הנשיפה, אוניסונים של כלי הקשת, ופוליפוניה פשוטה. בניגוד לקונצ'רטים פוסט רומנטיים רבים, לתזמורת תפקיד רחב ביותר בהצגת הנושאים והפיתוח, בעוד תפקיד הפסנתר מצומצם למדי.

#### Andante- אנדנטה
הפרק השני בנוי בצורת נושא ווריאציות, כאשר הנושא מוצג לראשונה על ידי התזמורת בלבד, והפסנתר מצטרף בהמשך לארבע וריאציות.

#### Allegro moderato- אלגרו מודרטו
הפרק השלישי סוגר את הקונצ'רטו בריקוד מהודר שמשתמש ומפתח חומרים מהפרק הראשון.

## הערות שוליים

קטגוריה:קונצ'רטי לפסנתר
קטגוריה:יצירות מאת סקריאבין
בנטלי 4.5 ליטר

**בנטלי 4.5 ליטר** (באנגלית: **Bentley 4½ Litre**) היא סוג של מכונית מהודרת שיוצרה במספר תצורות: קבריולה, ספורט, סלון ומכונית מרוץ מתוצרת יצרנית הרכב הבריטית **[[בנטלי]]** אשר יוצרה בין השנים 1931–1927 בבריטניה

## תצורות
* 4 מושבים - סלון
* 4 מושבים - קבריולה
* 2 מושבים - קופה קבריולה
* 4 מושבים - קופה
* 2 מושבים - מכונית מרוץ (הייתה קרויה "Blower Bentley")

## נתונים
* יוצרו 720 יחידות כולל 55 יחידות בעלי מגדש המקבל את כוחו באופן ישיר מהמנוע : "מגדש-על" (Supercharger)
* מנוע קדמי
* סוג הנעה : הנעה אחורית
* תאוצה בין 0–80 קמ"ש היא 10.0 שניות (מנוע 4,398 סמ"ק המפיק 177 כ"ס עם מגדש-על)

## מרוצי מכוניות
בשנת 1928 זכתה "בנטלי 4.5 ליטר" במקום הראשון בתחרות "מרוץ 24 השעות של לה מאן".

בשנת 1929 הגיעו דגמי "בנטלי 4.5 ליטר" למקום השני והשלישי ב"מרוץ 24 השעות של לה מאן".

בשנת 1930 הגיעה "בנטלי 4.5 ליטר" למקום השני במרוץ "Circuit de Brooklands" .

בשנת 1930 הגיעה "בנטלי 4.5 ליטר" למקום השני במרוץ "Gran Premio de Francia" .

## תמונות

קובץ:1928 Bentley 4.5litre-1 (29893054424).jpg | "בנטלי 4.5 ליטר", שנת 1928
קובץ:Bentley 4½ Litre - 20090924.jpg | "בנטלי 4.5 ליטר"
קובץ:1928 Bentley 4 12 litre Harrison Flexible Coupe 3828699267.jpg | "בנטלי 4.5 ליטר", שנת 1928 - קבריולה
קובץ:1928 Bentley 4 12 litre Harrison Flexible Coupe 3829500136.jpg | "בנטלי 4.5 ליטר", שנת 1928 - קבריולה
קובץ:Bentley 4.5-litre Sporting Tourer.jpg | "בנטלי 4.5 ליטר" - קבריולה
קובץ:Bentley 4,5 Litre Drophead Coupe 1930.jpg | "בנטלי 4.5 ליטר" - קבריולה, 2 מושבים
קובץ:1931 Bentley 4-12 Litre.jpg | "בנטלי 4.5 ליטר", שנת 1931 - קופה
קובץ:Bentley 4 1-2 Litre (37619789911).jpg | "בנטלי 4.5 ליטר"
קובץ:Bentley 4.5L Supercharged (19113405493).jpg | "בנטלי 4.5 ליטר"
קובץ:1928 Bentley 4½-litre 1928 4-seater tourer 3156810535.jpg | "בנטלי 4.5 ליטר", שנת 1928 - מבט לתא הנהג ולוח מחוונים
קובץ:Petersen Bentley (36601813216).jpg | "בנטלי 4.5 ליטר"


## ראו גם
* בנטלי
* בנטלי ספיד 6

## קישורים חיצוניים

* 
* 
* האתר הרשמי של חברת בנטלי

## הערות שוליים

קטגוריה:מכוניות סלון
קטגוריה:מכוניות ספורט
קטגוריה:מכוניות קבריולה
קטגוריה:מכוניות קופה
קטגוריה:דגמי מכוניות שהושקו ב-1927
קטגוריה:מכוניות בריטיות
4.5 ליטר
הבניינים הגבוהים בסנקט פטרבורג

**הבניינים הגבוהים ביותר ב[[סנקט פטרבורג]] וסביבתה** הם בניינים שגובהם 100 מטר ומעלה. כרגע בעיר ישנם 712 בניינים שגובהם נע בין 75 עד 100 מטר ומגדל אחד שגובהו 462 מטרים והוא הגבוה ברוסיה ובאירופה. במשך למעלה מ-300 שנה קתדרלת פטרופבלובסקיה הייתה הבניין הגבוה בעיר. כיום מרכז לאחטה הוא המגדל הגבוה בעיר (462 מטרים).
## רשימה

## הבניין הגבוה ביותר בעיר

## קישורים חיצוניים

## הערות שוליים

*
Moscow Towers

**Moscow Towers** הוא גורד שחקים שנמצא ב"מוסקבה סיטי", מרכז העסקים הבינלאומי של מוסקבה. מורכב משני מגדלים שמחוברים עם מסד אחד.

## היסטוריה
### מגדל עיריית מוסקבה
בעבר, באתר ה-15, תוכנן לבנות מגדל של עיריית מוסקבה, שיהפוך למקום מושבה החדש של עיריית הבירה. רעיון זה עלה עוד בשנת 2002. אנטון נגאוויצין ומיכאיל חזאנוב זכו במכרז האדריכלי לעיצוב בניין העירייה במוסקבה. גורד השחקים היה אמור להיות בגובה 308 מטר ובו 72 קומות. גג גורד השחקים עוצב בסגנון האות M.

ב-7 בדצמבר 2004 פרסמה עיריית מוסקבה צו להחרמת אתר זה מהחברה המנהלת אותו. ברם, ב-24 במרץ 2006, לאחר החלטה של בית הדין לבוררות במוסקבה הצו בוטל. בשנת 2010, עקב המשבר הכלכלי במדינה, הוקפאה הבנייה ומאוחר יותר ננטש הפרויקט הזה לחלוטין.
### הפרויקט הנוכחי
בסוף 2011 נרכש האתר על ידי גוד ניסנוב וזרח אילייב. באמצע 2012 נמשכו העבודות באתר. הפרויקט המודרני אומץ בשנת 2013, אך בשנת 2015 העבודות שוב הופסקו. בנובמבר 2017 נרכש הפרויקט על ידי גריגורי באבסקי. הוכרז מועד חדש לסיום המגדל: 2022 ובשנת 2019 התחדשה הבנייה. באביב 2022 שם המתחם שונה לשם הנוכחי - Moscow Towers.

אכלוס צפוי במהלך שנת 2025

באוקטובר 2024 פורסם שכמעט כל נפח השטחים הפנימיים של גורד השחקים Moscow Towers נרכש על ידי חברת מסילות הברזל הרוסיות. מדובר על 350,000 מ"ר (411,000 מ"ר - השטח הכולל של המתחם).

## בתרבות
ב-2025 יצא סרט "Moscow Towers" שהוקרן בפעם הראשונה ב-Beat Film Festival. ניתן למצוא את הסרט בפורטל KinoPoisk.

## קישורים חיצוניים

* 

## הערות שוליים

קטגוריה:מוסקבה סיטי
קטגוריה:מוסקבה: גורדי שחקים
קטגוריה:רוסיה: מיזמים עתידיים
ביג סוול

**אריאל האל** (באנגלית: **Aerial Hull**; נולדה ב-11 ביולי 1989) הידועה יותר בשם הבמה שלה, **ביג סוול** היא מתאבקת אמריקאית. היא מוכרת בעיקר בשל תקופתה בארגון ההיאבקות All Elite Wrestling (AEW).

## ביוגרפיה

האל נולדה בקלירווטר, פלורידה. היא שירתה כמכונאית כבאית בחיל האוויר של ארצות הברית. לאחר מכן, היא החלה באימוניה להפוך למתאבקת תחת הדרכתו של ג'ורג' סאות'.

## קריירת היאבקות מקצועית

האל ערכה את קרב הבכורה שלה בשנת 2015. היא הופיעה בתוכנית הדגל *[[WWE RAW|Raw]]* של ארגון ההיאבקות WWE באוגוסט 2016 בקרב שבו הפסידה לניה ג'קס. לאחר כשנתיים, היא השתתפה בטורניר הנשים לזכר מאי יאנג, שבו היא הודחה על ידי זיוקסיס כבר בסיבוב הראשון.

ב-10 באוגוסט 2019, האל ניצחה את זואי לוקאס וכתוצאה מכך הפכה לאלופת Phoenix of Rise.

### All Elite Wrestling (2019–היום)

במופע המקדים לאירוע All Out, שנערך ב-31 באוגוסט 2019, היא השתתפה בקרב הקזינו באטל רויאל נשים של 21 משתתפות. בחודש דצמבר, ארגון ההיאבקות All Elite Wrestling (AEW) הודיע על החתמתה של ביג סוול. לאחר מספר הופעות בתוכנית השבועית המשנית *Dark*, סוול ערכה את קרב הבכורה שלה בתוכנית השבועית המרכזית של הארגון, *Dynamite*, ב-11 בדצמבר בקרב שבו גברה על אמי סאקורה. ביוני 2020, ביג סוול פתחה בפיוד עם בריט בייקר. היא השליכה תכולת פח אשפה על ראשה של בייקר באחד הפרקים של התוכנית *Dynamite*, וכתוצאה מכך היא נענשה והושעתה על מעשה זה בחודש יולי. באירוע All Out, שנערך ב-5 בספטמבר, סוול ניצחה את בריט בייקר בקרב Tooth and Nail. ב-14 באוקטובר, סוול כשלה בניסיונה לזכות באליפות הנשים של AEW לאחר שהפסידה לאלופה, היקארו שידה.

## חיים אישיים

האל נשואה למתאבק סדריק ג'ונסון, הידוע יותר בשם הבמה שלו, סדריק אלכסנדר מאז יוני 2018. לשניים יש בת בשם אדסה.

האל סובלת ממחלת קרוהן.

## אליפויות והישגים

* **הישגים במגזין ההיאבקות Pro Wrestling Illustrated - PWI**
** PWI דירג אותה במקום ה-39 מתוך 100 המתאבקות הטובות ביותר לשנת 2020

* **הישגים בארגון ההיאבקות Rise Wrestling**
** אליפות Phoenix of Rise (פעם אחת, **נוכחית**)
** מתאבקת השנה של RISE (פעם אחת)  - תיקו עם שוטצי בלאקהארט

* **הישגים בארגון ההיאבקות Shine Wrestling**
** אליפות הזוגות של Shine (פעם אחת)  - עם איה פריירה

## קישורים חיצוניים

## הערות שוליים

קטגוריה:אמריקאים ילידי פלורידה
קטגוריה:מתאבקות מקצועניות אמריקאיות
קטגוריה:מתאבקות ה-WWE
קטגוריה:מתאבקות ה-AEW
קטגוריה:אמריקאיות שנולדו ב-1989
קטגוריה:אמריקאים שנולדו ב-1989
Con Los Años Que Me Quedan

**Con Los Años Que Me Quedan** (באנגלית: **With The Years I Have Left**, ובעברית: **עם השנים שנותרו לי**) הוא סינגל שהוקלט על ידי הזמרת-יוצרת הקובנית גלוריה אסטפן, מתוך אלבום הסולו השלישי שלה, Mi Tierra. השיר יצא לאור בספטמבר 1993, כסינגל השני מתוך האלבום.

השיר הגיע למקום הראשון במצעד השירים הלטיניים, וה-40 במצעד הסינגלים הבריטי.

## רקע וכתיבה
השיר נכתב על ידי גלוריה אסטפן ואמיליו אסטפן בעלה והופק על ידו גם כן. השיר הוא שיר מסוגת הבולרו, המשלבת בתוכה את סוגת הפופ הלטיני. כמו כן, השיר הוא מעין בלדה, באמצעותה אסטפן מבטאת את התחושות שהיא מרגישה כלפי השנים שנותרו לה לחיות.

בארצות הברית זכה השיר להצלחה חסרת תקדים כאשר כבש את פסגת מצעד השירים הלטיניים.

## "If We Were Lovers"
"Con Los Años Que Me Quedan" ו-"If We Were Lovers" בעלי אותה המנגינה, אך הם חולקו לשני שירים שונים האחד מהשני. הם לא נועדו להיות תרגומים זה של זה, אלא שירים שמציגים שני היבטים שונים של אהבה - הראשון הוא אהבה נצחית והשני הוא אהבה חושנית והלהט שהיא מביאה עמה.

## מיקומי שיא

## קישורים חיצוניים

## הערות שוליים

קטגוריה:שירי גלוריה אסטפן
קטגוריה:שירים באנגלית
קטגוריה:שירים בספרדית
קטגוריה:שירים שנכתבו על ידי גלוריה אסטפן
קטגוריה:בלדות משנות ה-1990
קטגוריה:סינגלים בהוצאת אפיק רקורדס
Through the Gale

***Through the Gale*** הוא האלבום השלישי של אסף אבידן והמוג'וס, אשר יצא בישראל בשנת 2010  באופן עצמאי לאחר הצלחת אלבום הבכורה שלהם ב-2008 *The Reckoning* ואלבום ההמשך מ-2009 *Poor Boy / Lucky Man*.

## רשימת שירים

# "Hoist Up the Colors!"
# "Through the Gale"
# "The Sirens & the Sea"
# "At the Edge of the Map"
# "Sailors Are We"
# "Poseidon's Fury Unleashed"
# "Oh Western Wind"
# "Turn of the Tides Under the Northern Lights"

## קרדיטים
* כל השירים נכתבו והולחנו על ידי אסף אבידן.
* עיבודים - אסף אבידן והמוג'ואים ואורי וינוקור.
* הפקה - אורי ווינוקור ואסף אבידן.
* הוקלה - רונן חג'ג' בסטודיו עוגן.
* אנשי סאונד נוספים - יאיר ניסימוב, שלומי גווילי ושרון ענבר.
* מיקס - רונן חג'ג'.
* סיכום באולפני פלוטו
* מאסטרינג - אלן וורד בElectric City Mastering.

; כלים
* אסף אבידן - שירה, גיטרה
* הדס קליינמן - צ'לו
* רן ניר - בס
* רועי פלד - גיטרה
* יוני שלג - תופים וכלי הקשה

; כלי נגינה נוספים
* אורי וינוקור - פסנתר ושירת ליווי בשיר 5
* אסף אבידן - סינטיסייזר בשירים 2, 3
* הדס קליינמן - שירת ליווי בשיר 3
* כל המוג'ואים - שירת ליווי בשיר 5
* עיצוב הדיסק וכריכה האלבום - נועה דולברג
* איורים של רינו מארקה ולילך שמילובית.
* כיוון אומנותי - אסף אבידן

## קישורים חיצוניים

## הערות שוליים

קטגוריה:אלבומי אסף אבידן
קטגוריה:אלבומי קונספט
Tradición

**Tradición** (באנגלית: **Tradition**, ובעברית: **מָסוֹרֶת**) הוא סינגל שהוקלט על ידי הזמרת-יוצרת הקובנית גלוריה אסטפן, מתוך אלבום הסולו השלישי שלה, Mi Tierra. השיר יצא לאור בשנת 1993, כסינגל השלישי מתוך האלבום.

השיר הגיע למקום הראשון במצעד שירי הדאנס קלאב.

## רקע וכתיבה
השיר נכתב על ידי גלוריה אסטפן ואמיליו אסטפן בעלה והופק על ידו גם כן. הקונספט של האלבום Mi Tierra בו השיר נכלל, הוא אהבת הארץ והשיר עצמו מדבר על המסורות השונות שמאפיינות את אותה הארץ עליה מתבסס האלבום, כמו גם המסורות שאסטפן עצמה מאמינה בהן.

בארצות הברית זכה השיר להצלחה רבה כאשר כבש את פסגת מצעד שירי הדאנס קלאב והפך לאחד משיריה המצליחים ביותר של אסטפן במצעד.

## רשימת השמעה
**גרסאות מקוריות**

* גרסת האלבום — 5:20

**רמיקסים**

* מיקס מאת גלוריוס טריבל — 6:22
* מיקס מאת מוסטו טרדישיונל — 5:20
* מיקס מאת גלוריוס צ'אנטס דאב — 4:18
* מיקס מאת מוסטו סאבורבן דאב — 7:35

## מיקומי שיא

## קישורים חיצוניים

## הערות שוליים

קטגוריה:שירי גלוריה אסטפן
קטגוריה:שירים בספרדית
קטגוריה:שירים שנכתבו על ידי גלוריה אסטפן
TKO

**TKO** הוא סינגל שהוקלט על ידי הזמר-יוצר האמריקאי ג'סטין טימברלייק, מתוך אלבום האולפן הרביעי שלו, The 20/20 Experience – 2 of 2. השיר יצא לאור ב-20 בספטמבר 2013, על ידי חברת התקליטים תקליטי RCA, כסינגל השני מתוך האלבום.

השיר הגיע למקום התשיעי במצעד שירי ה-R&B\היפ הופ.

## רקע וכתיבה
השיר נכתב על ידי ג'סטין טימברלייק, טימבלנד, ג'יי-רוק, ג'יימס פונטלרוי ובארי וייט והופק על ידי ג'סטין טימברלייק, טימבלנד וג'יי-רוק גם כן. הווידאו קליפ הרשמי של השיר הועלה לערוץ היוטיוב של טימברלייק ב-29 באוקטובר 2013, כמה חודשים לאחר צאתו כסינגל, תוך שצבר למעלה מ-100 מיליון צפיות.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-55 מיליון השמעות.

## הצלחה
השיר זכה להצלחה נאה, כאשר הגיע למקום ה-36 במצעד הבילבורד הוט 100 ולמקום התשיעי במצעד שירי ה-R&B\היפ הופ. איגוד תעשיית ההקלטות הקנדי העניק לשיר את תואר הזהב, על מכירות של למעלה מ-40,000 עותקים במדינה, דבר אשר הופך אותו לאחד מהשירים הנמכרים ביותר מתוך האלבום.

בנוסף לכך, דורג השיר במקום ה-74 במצעד סוף השנה של הבילבורד, בסוגת ה-R&B\היפ הופ.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'סטין טימברלייק
קטגוריה:שירים באנגלית
קטגוריה:שירים שנכתבו על ידי ג'יימס פאונטלרוי
קטגוריה:שירים שנכתבו על ידי ג'סטין טימברלייק
קטגוריה:שירים שנכתבו על ידי טימבלנד
קטגוריה:סינגלים בהוצאת RCA רקורדס
אברהם קונן

**אברהם קונן** (בהולנדית: **Abraham Kuenen**; 16 בספטמבר 1828 – 10 בדצמבר 1891) היה תאולוג הולנדי.

## ביוגרפיה
אברהם קונן נולד בהארלם למשפחת בעל בית מרקחת. לאחר שאביו נפטר הוא עזב את הלימודים במטרה לעזור למשפחה בניהול העסק. בעזרת חברים הוא המשיך בלימודים וסיים את לימודי באוניברסיטת ליידן עם התמחות בתאולוגיה. נושא הדוקטורט שלו היה תרגום מערבית של פרקים מבראשית על בסיס נוסח שומרון. בשנת 1855 הוא התמנה לפרופסור.

אברהם קונן היה בין התומכים בזרם "התאולוגיה החדשה" בהולנד. העבודה הבולטת שלו הייתה בנושא מחקר היסטורי-ביקורתי בנושא מקור ואוסף ספרי הברית הישנה. היא פורסמה ב-3 כרכים, ותאמה את הדעות של היינריך אוולד. בהמשך הוא פרסם ספרים נוספים שהוקדשו לתנ"ך.

מספר עבודות שלו תורגמו לאנגלית, ובשנת 1892 הוא נסע לאנגליה, כדי להעביר קורס בנושא "דתות לאומיות ודת אוניברסלית".

בשנת 1883 אברהם קונן היה נשיא כנס מזרחנים שנערך בעיר ליידן שבהולנד.

מת בשנת 1891.

שלוש שנים לאחר מותו, סיים קארל בודה לתרגם לגרמנית כתבים נבחרים מיצירותיו, ופרסם אותם.

## קישורים חיצוניים

* ביוגרפיה 

## הערות שוליים

קטגוריה:תאולוגים נוצרים
קטגוריה:מדענים הולנדים
קטגוריה:חוקרי מקרא
קטגוריה:בוגרי אוניברסיטת ליידן
קטגוריה:סגל אוניברסיטת ליידן
קטגוריה:מתרגמי התנ"ך
קטגוריה:ילידי 1828
קטגוריה:הולנדים שנפטרו ב-1891
הר באיון

**הר באיון** או **הר בייון** (באנגלית: **Mount Bayonne**) הוא הר המהווה את הקצה הצפוני של הרי רואן, באי אלכסנדר, שבאנטארקטיקה.

גובהו של ההר 1,500 מטרים מעל פני הים.

ההר ממוקם בסמוך מצפון לפסגות לה דאנט ולהר פריז.

## היסטוריה
### גילוי ומיפוי ההר

ההר מופה לראשונה על ידי המשלחת הצרפתית הרביעית לאנטארקטיקה (אשר חקרה את אנטארקטיקה בין השנים 1908–1910) בפיקודו של ז'אן-באטיסט שארקו.

ההר נצפה בשנית מהאוויר על ידי המשלחת הבריטית אל ארץ גרהאם בשנת 1936.

ההר כולו מופה בשנת 1960 על ידי דרק סירל (Derek J.H. Searle) מסקר שטחי חסות איי פוקלנד, בהתבסס על תצלומי אוויר שצולמו על ידי משלחת החקר האנטארקטית רון בין השנים 1947–1948.

### מקור השם

שארקו קרא להר על שמה של העיר הצרפתית באיון.

## ראו גם
* פסגת ביגל
* הר האקל
* הר פיבי

## לקריאה נוספת

• Defense Mapping Agency 1992, **[https://books.google.co.il/books?id=sgSnbMOD_VsC&pg=PA377&lpg=PA377&dq=%22Mount+Bayonne%22&source=bl&ots=qbXHuoOevc&sig=ACfU3U12-v5cW2U4Ub2U8nnPGdCNMrWuRQ&hl=en&sa=X&ved=2ahUKEwi6iI_O0uDqAhWRrHEKHWqBBtA4FBDoATADegQIBxAB#v=onepage&q=%22Mount%20Bayonne%22&f=false Sailing Directions (planning Guide) and (enroute) for Antarctica]**, P 377

## קישורים חיצוניים
* הר באיון באתר הסקר הגאולוגי של ארצות הברית
* הר באיון באתר הגאזט האנטארקטי המשווה SCAR של ממשלת אוסטרליה
* הר באיון באתר peakery (מרחקים לאתרים סמוכים)
* תחזית מזג אוויר עדכנית ארוכת טווח (לפי גבהים) עבור הר באיון

## הערות שוליים

באיון
היינסברג

**היינסברג** (באנגלית: **Heinsberg**) היא עיר בצפון נורדריין-וסטפאליה, שבגרמניה. זהו מקום מושבו של מחוז היינסברג. העיר ממוקמת בסמוך לגבול עם הולנד, על נהר וורם, בערך 20 ק"מ צפונית-מזרחית לסיטארד ו-32 ק"מ דרום-מערבית למנשנגלדבך.

## גאוגרפיה
וסנברג היא העיר מצפון להיינסברג, הוקלהובן ממזרח, ולדפוט וגנגלט ממערב, לבין גיילנקירכן דרומה. שני נהרות זורמים דרך היינסברג, הוורם והרור. הוורם מתאחד עם הרור סמוך לרורקמפן, כפר השייך לעיריית היינסברג.

## אתרים
בעיר היינסברג יש רק כמה מבנים עתיקים. רוב העיר נהרסה בשנת 1944 במהלך מלחמת העולם השנייה. המראות העיקריים הם:
* כנסיית סנט גנגולף
* חורבות טירה
* בית המשפט המחוזי הישן.

## מגפת הקורונה
העיר קיבלה תשומת לב בסוף מרץ 2020 עת פרסמו מדענים מהעיר מחקר ראשון מסוגו המסביר כיצד מתפשטת מגפת הקורונה. העיר ספגה מכה קשה במגפה עם מספר גבוה של נדבקים ומתים.

## קישורים חיצוניים

* 

## הערות שוליים

קטגוריה:נורדריין-וסטפאליה: ערים